ઘાટકોપર રેલવે પ્રોટેક્શન ફોર્સ (RPF)ના બ્રિજેશકુમારે જણાવ્યું હતું કે ‘પ્રમીલા પોખરકર પ્લૅટફૉર્મ-નંબર એક પર CST-કલ્યાણ સ્લો ટ્રેનની સામે સૂઈ ગઈ હતી. જોકે ટ્રેનના સાવચેત મોટરમૅન બી. એસ. સુર્વેએ તેમને પોતાની ટ્રેન સામે જોઈને તરત બ્રેક મારી હતી. આ જોઈને લોકોએ બૂમાબૂમ કરી હતી એટલે પોલીસનું ધ્યાન ખેંચાયું હતું. અમે તરત મહિલાને બહાર ખેંચી કાઢી હતી. પ્રમીલા પરથી બે ડબ્બા પસાર થઈ ગયા હોવા છતાં ચમત્કારિક રીતે તેને કોઈ ઈજા થઈ નહોતી.’